**Farské oznamy**

**Druhá nedeľa v cezročnom období rok C (9. 1. 2022)**

|  |  |  |
| --- | --- | --- |
| Pondelok | Sv. Antona, opáta | 18.00 |
| Utorok |  | 7.00 |
| Streda | O sv. Jozefovi | 18.00 |
| Štvrtok | Sv. Šebastiána, mučeníka | 7.00 |
| Piatok | Sv. Agnesy, panny a mučenice | 18.00 (kostol i kultúrny dom) |
| Sobota |  | 16.00 Oblazov |
| Nedeľa | Tretia nedeľa v cezročnom období (Nedeľa Božieho slova) | 8.00 a 10.30 online prenos |

Od 18. do 25.1. je Týždeň modlitieb za jednotu kresťanov, tak môžeme na tento úmysel myslieť v našich modlitbách.

Dnes poobede do 17.00hod. budeme mať otvorený kostol, pozývam vás prísť sa pokloniť Pánu Ježišovi v Eucharistii i v betleheme.

Pandemické pravidlá sa uvoľňujú, čo znamená, že do nášho kostola môže prísť 100 ľudí alebo 50% kapacity ako nízkorizikové zhromaždenie bez spevu v režime OP.

Pozývam vás na farskú víkendovú duchovnú obnovu, ktorá sa uskutoční 21.-23.1. začíname v piatok o 18.00 hod. sv. omšou v kultúrnom dome v Kotešovej. Seminár Otcovo srdce je zameraný na zakúsenie Božej otcovskej lásky, milosrdenstva, odpustenia a prijatia; zakorenenie v identite Božích synov a dcér a uzdravenie vnútorných zranení. Program tvoria prednášky na tému: Dôležitosť srdca, Boh je môj skutočný Otec, Návrat domov k Otcovi, Materinský rozmer Božej lásky, Duchovné sirotstvo, Synovstvo a identita, Vzťahy a hranice v nich a iné. V programe je tiež sv. omša, adorácia a spoločné modlitby. Seminár pomáha účastníkom v spoznaní Božej lásky, v odpustení sebe a ľuďom, ktorí nám ublížili, a tiež v náprave náročných medziľudských vzťahov. Prihlásiť sa môžete buď cez formulár na našej farskej stránke www.kotesova.fara.sk alebo v sakristii **do 18.1**. Podmienky sú priaznivé, tak seminár budeme môcť uskutočniť. Prosím, aby ste sa záväzne prihlasovali. Cena seminára bude dobrovoľný príspevok na konci seminára. Pre birmovancov, ako sme si spomínali, ktorí sú zaočkovaní alebo prekonaní je táto obnova povinná a prosím, aby sa prihlásili cez formulár. Taktiež vás pozývam, aby sme boli na seminári v milosti posväcujúcej a ľahšie prijímali Božiu milosť. Tých, ktorí potrebujú nech sa pred seminárom vyspovedajú. Spovedám každý deň, pol hodiny pred sv. omšou. Chcem vás poprosiť, či by sme sa všetci čo sa semináru zúčastníme pred ním najlepšie v piatok otestovali aspoň antigénovým testom, nech si vytvoríme čo najbezpečnejšie podmienky. Počas seminára ma na sv. omšiach v kostole bude zastupovať dôstojný pán Jozef Možiešik, riaditeľ diecézneho katechetického centra.

Spoločnú farskú adoráciu by sme mali v pondelok po svätej omše.

Bohuznámi darovali na kostol 100eur. Nech Pán odmení vašu štedrosť.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a na budúci týždeň prosím o upratovanie skupinu č. 13.

Vzadu na stolíku zostali ešte nejaké kusy časopisu Naša žilinská diecéza, kto by mal záujem môže si ho zobrať.

Kto by si chcel dať požehnať dom, môžeme sa individuálne dohodnúť na tel. č. 0415575636.

Hore na chóre nám púšťa farba na zárubni, tak si prosím dávajte pozor, aby ste sa nezašpinili.